M พุ่งแรง 2 วันติด ทำนิวไฮตั้งแต่เข้าตลาดฯ รับผลประกอบการ Q3 แข็งแกร่ง!
M พุ่งแรง 2 วันติด ทำนิวไฮตั้งแต่เข้าตลาดฯ รับผลประกอบการ Q3 แข็งแกร่ง! ล่าสุด ณ เวลา 10.25 น. ราคาอยู่ที่ 82.50 บาท บวก 3.50 บาท หรือ 4.43% สูงสุดที่ 83 บาท ต่ำสุดที่ 79.50 บาท มูลค่าซื้อขายที่ 88.49 ล้านบาท
17 พ.ย. 2560

ผู้สื่อข่าวรายงานว่า ราคาหุ้นบริษัท เอ็มเค เรสโตรองต์ กรุ๊ป จำกัด (มหาชน) หรือ M ณ เวลา 10.25 น. ราคาอยู่ที่ 82.50 บาท บวก 3.50 บาท หรือ 4.43% สูงสุดที่ 83 บาท ต่ำสุดที่ 79.50 บาท มูลค่าซื้อขายที่ 88.49 ล้านบาท ขณะที่ดัชนีตลาดหุ้นไทยโดยรวมบวก 0.82%
โดยราคาหุ้น M ปรับตัวขึ้นแรงเป็นวันที่ 2 นับตั้งแต่ราคาหุ้นอยู่ที่ระดับ 76.25 บาท เมื่อวันที่ 15 พ.ย.60 ซึ่งคาดว่ามาจากการที่บริษัทประกาศผลการดำเนินงานไตรมาส 3/60 ออกมามีกำไรเติบโต 28% จากช่วงเดียวกันเมื่อปีก่อน

อย่างไรก็ตาม บล.ธนชาต แนะนำ “ขาย” M ราคาเป้าหมาย 52 บาท/หุ้น โดยมองว่าผลการดำเนินงานไตรมาส 3/60 แข็งแกร่งกว่าคาด โดย  M รายงานกำไรที่ 651 ลบ. เพิ่มขึ้น 28% จากช่วงเดียวกันเมื่อปีก่อน แต่ลดลง 4% จากไตรมาสก่อน สูงกว่าที่คาดไว้ จากประโยชน์จากต้นทุนอาหารที่ลดลง
ด้านรายได้ไตรมาส 3/60 ของ M เพิ่มขึ้น 9% จากปีก่อน แต่ลดลง 2% จากไตรมาสก่อน (ผลจากปัจจัยฤดูกาล) โดย M ได้เปิดสาขาใหม่ 9 สาขา ในไตรมาส 3/60 นับรวมมีสาขาทั้งหมด 629 สาขา ณ สิ้นไตรมาส 3/60
ทั้งนี้ การเติบโตของยอดขายสาขาเดิม (SSSG) ในไตรมาส 3/60 ฟื้นตัวขึ้น เติบโต 3% จากปีก่อน สำหรับร้านอาหาร MK และ 7% สำหรับร้านอาหาร Yaoi
ด้านอัตราส่วนกำไรขั้นต้นไตรมาส 3/60 อยู่ที่ 67.9% ดีขึ้นจาก 66.5% ในไตรมาส 3/59 จากยอดขายที่เพิ่มขึ้น และต้นทุนอาหารที่ลดลง ขณะที่ SG&amp;A ต่อยอดขายอยู่ที่ 50.6% ในไตรมาส 3/60 เทียบกับ 52.2% ในไตรมาส 3/60 เนื่องจากการฟื้นตัวของยอดขาย  เนื่องจากช่วง 9 เดือนแรกของปี 60กำไรคิดเป็น 86% ของประมาณการทั้งปี 60 จึงจะทบทวนประมาณการ
 